Sanoat xavfsizligi sohasidagi ekspertlar faoliyatini takomillashtirish chora-tadbirlari toʻgʻrisida
(resolution, 2023-12-02)

“Xavfli ishlab chiqarish obyektlarining sanoat xavfsizligi toʻgʻrisida”gi Oʻzbekiston Respublikasi Qonuni, Oʻzbekiston Respublikasi Prezidentining “Davlat xizmatlari koʻrsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari toʻgʻrisida”gi 2021-yil 24-iyuldagi PF-6269-son Farmoni hamda Vazirlar Mahkamasining “Xavfli ishlab chiqarish obyektlarining sanoat xavfsizligi toʻgʻrisida”gi Oʻzbekiston Respublikasi Qonunini amalga oshirishga doir qoʻshimcha chora-tadbirlar haqida” 2008-yil 10-dekabrdagi 271-son qaroriga muvofiq Vazirlar Mahkamasi qaror qiladi: 2. Axborot texnologiyalari va kommunikatsiyalarini rivojlantirish vazirligi Sanoat xavfsizligi davlat qoʻmitasi va Adliya vazirligi bilan birgalikda bir oy muddatda: ushbu qaror bilan tasdiqlangan Reglamentga muvofiq davlat xizmatlarini koʻrsatish Yagona interaktiv davlat xizmatlari portali (keyingi oʻrinlarda — YIDXP) orqali joriy etilishini taʼminlasin; YIDXPda davlat xizmatlari koʻrsatilishining har bir bosqichida murojaatlarning koʻrib chiqilishini kuzatib borish tartibini joriy etsin. 3. Sanoat xavfsizligi davlat qoʻmitasi uch oy muddatda ayni paytda sanoat xavfsizligi sohasida faoliyat koʻrsatayotgan ekspertlarga ushbu qarorga muvofiq yangi shakldagi ekspert guvohnomalari rasmiylashtirilishini taʼminlasin. Bunda ekspert tashkilotlarida asosiy ish joyi sifatida ishlayotgan ekspertlarga birinchi toifa, qolganlarga ikkinchi toifa ekspert guvohnomasi berilsin. 4. Adliya vazirligi Sanoat xavfsizligi davlat qoʻmitasi tomonidan davlat xizmatlari koʻrsatilishining belgilangan tartibiga rioya etilishi boʻyicha uning faoliyati yuzasidan, shu jumladan, YIDXP orqali doimiy nazorat oʻrnatsin. 5. Bandlik va mehnat munosabatlari vazirligi, Texnik jihatdan tartibga solish agentligi hamda Adliya vazirligi ikki oy muddatda Xizmatchilarning asosiy lavozimlari va ishchilar kasblari klassifikatoriga (XALIKK-2020) Sanoat xavfsizligi sohasidagi ekspert kasbi belgilangan tartibda kiritilishini taʼminlasin. 6. Oʻzbekiston Respublikasi Hukumatining ayrim qarorlariga 2-ilovaga muvofiq oʻzgartirish va qoʻshimchalar kiritilsin. 7. Sanoat xavfsizligi davlat qoʻmitasi boshqa manfaatdor vazirlik va idoralar bilan birgalikda ikki oy muddatda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining maslahatchisi — Geologiya, energetika, sanoat va uning bazaviy tarmoqlarini rivojlantirish masalalari departamenti boshligʻi B.F. Islamov va Oʻzbekiston Respublikasi Sanoat xavfsizligi davlat qoʻmitasi raisi B.V. Gulyamov zimmasiga yuklansin. 1. Vazirlar Mahkamasining 2008-yil 10-dekabrdagi “Xavfli ishlab chiqarish obyektlarining sanoat xavfsizligi toʻgʻrisida”gi Oʻzbekiston Respublikasi Qonunini amalga oshirishga doir qoʻshimcha chora-tadbirlar haqida”gi 271-son qarorida: a) 1-ilovaning 3-bandi quyidagi tahrirda bayon etilsin: “3. Xavfli ishlab chiqarish obyektlarini identifikatsiyalash sanoat xavfsizligi ekspertizasi doirasida ekspert tashkiloti tomonidan amalga oshiriladi”; b) 2-ilovaning 11-bandi oʻn toʻrtinchi xatboshidagi “va attestatsiyadan oʻtkazishning umumiy qoidalarini” soʻzlari “dasturlarini” soʻzi bilan almashtirilsin; v) 4-ilovaning 5-bandi quyidagi tahrirda bayon etilsin: “5. Majburiy deklaratsiyalanishi kerak boʻlgan xavfli ishlab chiqarish obyektlarini identifikatsiyalash sanoat xavfsizligi ekspertizasini oʻtkazish yuzasidan akkreditatsiyaga ega boʻlgan ekspert tashkiloti tomonidan amalga oshiriladi”. 2. Vazirlar Mahkamasining 2018-yil 2-oktabrdagi 784-son qarori bilan tasdiqlangan Sanoat xavfsizligini ekspertizadan oʻtkazish va ekspertiza xulosasini berish tartibi toʻgʻrisidagi nizomda: a) 23-band quyidagi mazmundagi ikkinchi xatboshi bilan toʻldirilsin: “Bunda yetakchi ekspert sifatida attestatsiya sohasi ekspertiza obyektiga mos keladigan birinchi toifali ekspert tayinlanadi (agar mavjud boʻlsa)”; b) rus tilida qabul qilingan 8-ilova quyidagi mazmundagi 5-pozitsiya bilan toʻldirilsin: “ 5. Zaklyucheniye ekspertizi promishlennoy bezopasnosti po identifikatsii opasnix proizvodstvennix obyektov Bessrochno 1. Izmeneniye svedeniy, otrajennix v zaklyuchenii ekspertizi promishlennoy bezopasnosti. 2. V sluchaye obraщeniya za litsenziyey na osuщestvleniye deyatelnosti, svyazannoy s ekspluatatsiyey opasnogo proizvodstvennogo obyekta. 3. V sluchaye izmeneniya trebovaniy zakonodatelstva po identifikatsii opasnix proizvodstvennix obyektov. ”.